b'\n_START_ARTICLE_\nAngers\n_START_SECTION_\nGeografija\n_START_PARAGRAPH_\nMesto le\xc5\xbei v nekdanji zgodovinski pokrajini Anjou ob reki Maine nekaj kilometrov pred njenim izlivom v Loaro. Njegova pokrajina je v sklopu doline Loare uvr\xc5\xa1\xc4\x8dena na UNESCOv seznam svetovne kulturne dedi\xc5\xa1\xc4\x8dine.\n_START_SECTION_\nZgodovina\n_START_PARAGRAPH_\nPrve znane prebivalce, galsko pleme Andecavi, so pokorili Rimljani, pod katerimi se je naselbina imenovala Juliomagus. Leta 453 se je v njem dr\xc5\xbeal angerski koncil. Ob vdorih Normanov (od 845 dalje) je mesto utrpelo ogromno \xc5\xa1kode. _NEWLINE_Angers je bil nekdaj glavno mesto zgodovinske pokrajine Anjou. Z za\xc4\x8detkom v 9. stoletju je pokrajino nadzirala mogo\xc4\x8dna fevdalna dru\xc5\xbeina. V za\xc4\x8detku 10. stoletja je bila v njem ustanovljena Hi\xc5\xa1a Plantagenetov, ki je vladala Angliji od 12. stoletja in po kateri so dobili ime kralji Anglije. Leta 1204 je Angers osvojil francoski kralj Filip II. Francoski._NEWLINE_Med verskimi vojnami leta 1585 so mesto zavzeli hugenoti. V njegovi bli\xc5\xbeini so bili v \xc4\x8dasu francoske revolucije leta 1793 pora\xc5\xbeeni vendejski rojalisti.'